
  נ ת נ י ה

הודעה בדבר אפשרות להקצאת קרקע לגוף ציבורי

לצורך הקמה וניהול של נכס, שישמש כמרכז קהילתי ובית כנסת, על ח"ח 240 בגוש 8272 ברח' נורוק נתניה
עיריית נתניה מודיעה בזאת על הקצאת מגרש בשטח של כ-500 מ"ר מתוך חלקה 240 בגוש 8272 (ששטחה הכולל כ-700 מ"ר) - למטרת הקמה וניהול של נכס, שישמש כמרכז קהילתי ובית כנסת (להלן: "הנכס").

גופים ציבוריים המעוניינים להגיש בקשות להקצאת המגרש הנ"ל לשם הקמה וניהול של הנכס, מוזמנים להגיש בקשה בכתב, בצירוף כל המסמכים הנדרשים על פי נוהל הקצאת קרקעות של משרד הפנים, לאגף הנכסים בעיריית נתניה, לפי הכתובת: רח' הצורן 6 נתניה, וזאת לא יאוחר מתום 60 יום ממועד פרסום זה.

